ועדת הכנסת, כנסת 25, פרוטוקול מספר 33, 2023-03-22 00:00

לחוק יסוד: קביעקקביעת ישיבות נוספות של הכנסת ושינוי בשעת פתיחת ישיבת הכנסת ביום ה' בניסן התשפ"ג – 27 במרץ 2023, בהתאם לסעיף 19(א)(1) לתקנון הכנסת

לחוק יסוד:  << נושא >>   << הצח >> \     נכחו: חברי הוועדה:  אופיר כץ – היו"ר ינון אזולאי – מ"מ היו"ר זאב אלקין בועז ביסמוט עמית הלוי אחמד טיבי שרון ניר צבי ידידיה סוכות         חברי הכנסת: ולדימיר בליאק אליהו ברוכי אלי דלל יוסף טייב שלי טל מירון חנוך דב מלביצקי לימור סון הר מלך גלעד קריב אלון שוסטר מיכל שיר סגמן             ייעוץ משפטי:  שגית אפיק, היועצת המשפטית לכנסת ארבל אסטרחן     מנהלת הוועדה: נועה בירן - דדון     רישום פרלמנטרי: אהובה שרון, חבר תרגומים     

לחוק יסוד: קביעקקביעת ישיבות נוספות של הכנסת ושינוי בשעת פתיחת ישיבת הכנסת ביום ה' בניסן התשפ"ג – 27 במרץ 2023, בהתאם לסעיף 19(א)(1) לתקנון הכנסת

לחוק יסוד:  << נושא >>              << דובר >> אופיר כץ (יו"ר ועדת הכנסת): << דובר >>        בוקר טוב

לחוק יסוד:  אני מתכבד לפתוח את ישיבת הכנסת, היום כ"ט באדר התשפ"ג, 22 במרס 2023

לחוק יסוד:  הסעיף הראשון שעל סדר היום הוא הקדמת הדיון בהצעת חוק יסוד: הממשלה (תיקון מס' 15) (נבצרות ראש הממשלה), לפני הקריאה השנייה והשלישית

אופיר כץ: זו בקשה שאני הגשתי כיושב ראש הוועדה

אופיר כץ:  לאחר דיונים ארוכים, אני שמח שאתמול סוף סוף העברנו את החוק בקריאה שנייה ושלישית

אופיר כץ:  הגעתי להבנות עם האופוזיציה לגבי סדר הדיון שיהיה לנו בקשר לחוק הזה - מספר שעות, שמיות, הסתייגויות

אופיר כץ:  עשינו את זה בהסכמה

אופיר כץ:  להבדיל מהכנסת הקודמת, עם ניקוי השולחן אנחנו מביאים פחות בקשות לפטורים לקראת הסיום, גם פחות סעיפי 98

גלעד קריב: לא חוקקתם

אופיר כץ: לכן אני מבקש, כדי שנוכל בהתאם להסכמות עם האופוזיציה, להביא את זה כבר היום למליאה ולהתחיל את הדיון

גלעד קריב: האם ההסכמה כללה את ההבאה היום?     

אופיר כץ: לא

אופיר כץ:  אני מצביע על זה

אופיר כץ:  הם מודעים לזה

אופיר כץ:  הם מודעים לזה שאני מביא

אופיר כץ:  ההסכמה היא מרגע שזה מתחיל, כמה שעות, כמה שמניות וההסתייגויות

גלעד קריב: לא יפה שאני אדבר נגד הסכמות

אופיר כץ: אתה יכול לדבר דרך הבקשה הזו

גלעד קריב: כדאי להעמיד דברים על דיוקם

גלעד קריב:  העובדה שאתם עושים פחות שימוש בצעדים מן הסוג הזה, יש לזה סיבה אחת

גלעד קריב:  זה לא מתוך הכבוד שלכם לתקינות תהליכים בכנסת

גלעד קריב:  רק בערב ראינו בוועדת החוקה את חוסר הכבוד הבסיסי של הקואליציה להתדיינות ראויה סביב חוקי המהפכה המשטרית

גלעד קריב:  הסיבה היחידה שאתם עושים שימוש מועט בכלים האלה היא העובדה שפשוט לא טרחתם לחוקק שום דבר למען האזרחים במדינת ישראל

גלעד קריב:  שעבדתם את כל ועדות הכנסת לטובת חוקי ההפיכה המשטרית ואתם מביאים יבול רקוב של הצעות חקיקה שכולן עוסקות בהפיכה משטרית, בהגנה על שחיתות ובקידום שחיתות שלטונית

גלעד קריב:      לגבי הבקשה הספציפית הזאת

גלעד קריב:  אדוני היושב ראש, יסביר לי אדוני מה הדחיפות

גלעד קריב:  אני מבין שאתם לחוצים ולכן אתם הפעלתם נוהל חריג בוועדת החוקה כי אצה לכם הדרך

אופיר כץ: גלעד, תדבר על הנושא

גלעד קריב: מה החקיקה הזו כל כך דחופה לכם? יש מישהו שהודיע על הוצאה לנבצרות? מה הסיפור?     

אופיר כץ: תודה

גלעד קריב: צריך להביא הצדקה להקדמה

ולדימיר בליאק: רוויזיה

ולדימיר בליאק:  בוקר טוב לכל הנוכחים

ולדימיר בליאק:  אני מצטרף לתהייה של חברי חבר הכנסת גלעד קריב

ולדימיר בליאק:  לא הבנתי מה הדחיפות בקידום הצעת החוק הזאת שנדונה במהירות שיא

ולדימיר בליאק:  בסופו של דבר אנחנו מדברים על סעיף 98?     

אופיר כץ: לא

אופיר כץ:  הורדנו אותו

אופיר כץ:  אין סעיף 98

אופיר כץ:  הגענו להסכמות והסברתי מה הן ההסכמות

אופיר כץ:  להסביר גם לך?     

ולדימיר בליאק: כן

אופיר כץ: סיימת לגבי הסעיף הזה?     

ולדימיר בליאק: כן

אופיר כץ: אם כך, אני עובר להצבעה

אופיר כץ:  מי בעד הקדמת הדיון לפני הקריאה השנייה והשלישית? 5

אופיר כץ:  מי נגד? 1

אופיר כץ:  מי נמנע?     

אופיר כץ: נתקבל     

אופיר כץ: ההצעה התקבלה

אופיר כץ:  הצעת החוק תונח היום על שולחן המליאה

אופיר כץ:      ולדימיר, הגענו להסכמות של 16 שעות, ארבע שמיות וגם על כמות ההסתייגויות שזה לא יהיה הסך הכול

אופיר כץ:  אנחנו נגיע למספר ובלי שעת הצבעה

ולדימיר בליאק: טוב

אופיר כץ: הנושא השני שעל סדר היום הוא קביעת ישיבות נוספות של הכנסת ושינוי בשעת פתיחת ישיבת הכנסת ביום ה' בניסן התשפ"ג, 27 במרס 2023, בהתאם לסעיף 19(א)(1) לתקנון הכנסת

אופיר כץ:      קביעת ישיבות נוספות של הכנסת ושינוי בשעת פתיחת ישיבת הכנסת ביום ה' בניסן התשפ"ג, 27 במרס 2023, בהתאם לסעיף 19(א)(1) לתקנון הכנסת         

אופיר כץ: את הבקשה יציג מזכיר הכנסת דן מרזוק

דן מרזוק: תודה

דן מרזוק:  יושב ראש הכנסת מבקש את אישורה של הוועדה לקבוע שלוש ישיבות נוספות לקראת תום כנס החורף 

דן מרזוק:  אנחנו מדברים על ישיבה שתתקיים ביום חמישי הקרוב, מחר, בשעה 09:00 בבוקר

דן מרזוק:  ביום ראשון בשבוע הבא, בשעה 16:00 וביום ראשון בשבוע שלאחר מכן, ב-2 באפריל, בשעה 10:00 בבוקר

דן מרזוק:      בנוסף מבקש יושב ראש הכנסת את אישורה של הוועדה להקדים את שעת הישיבה של הכנסת ביום שני הבא, הקרוב, ה-27 במרס 2023, כך שהישיבה תתחיל בשעה 10:00 בבוקר במקום בשעה 16:00

גלעד קריב: יש כאן המשך מגמה של שיבוש מוחלט של סדרי הבית

אופיר כץ: אני מגיש רוויזיה על הסעיף הקודם

ולדימיר בליאק: גם אני

אופיר כץ: בשעה 09:05 הצבעה

גלעד קריב: אדוני, מדובר כאן בהמשך השיבוש של סדרי העבודה של הבית הזה

גלעד קריב:  זה נכון שאנחנו נמצאים לקראת סוף הכנס ובסוף הכנס נוהגים להוסיף ימי דיון, אבל לבקש תוספת של שלושה ימי דיון - - -     

אופיר כץ: אני רוצה לחדד

אופיר כץ:  לגבי יום חמישי, זו הבקשה אבל לפי מה שסיכמנו אתמול הכנסת תהיה כבר פתוחה עד אשר אתם תסיימו את ה-16 שעות או לפני

אופיר כץ:  רק במידה ולא

אופיר כץ:  עד 2:30

גלעד קריב: זה באמת מרגש

גלעד קריב:  זה מקל על העניין אבל לא השתכנעתי

גלעד קריב:  אני יודע שזה יפה

גלעד קריב:  תראה, יש יתרון בהשארת המליאה רצופה כי כל יום שעובר ואתם לא במליאה, אתם גורמים נזק מדיני אחר

גלעד קריב:  אני רוצה לברך

גלעד קריב:  נמצאת כאן חברת הכנסת סון הר מלך שהובילה את חוק ההתנתקות

גלעד קריב:  ראינו את הריקודים הסוערים ברחבת הכנסת

גלעד קריב:  חבר הכנסת יולי אדלשטיין, מבכירי הבית הזה, עמד על הדוכן ואמר שאין שום בעיה עם ארצות הברית, לא שמענו את ארצות הברית מתנגדת לחוק

אופיר כץ: אני מצטרף לביקורת שלך לגבי הריקודים והשמחה

אופיר כץ:  זה חושב שזה היה צריך להיות הרבה יותר גדול, הרבה יותר שמח, עם הרבה יותר אנשים

אופיר כץ:  בשעה כזאת עשינו את זה קטן

גלעד קריב: אני מציע שתזמינו את שגריר ארצות הברית

גלעד קריב:  הכול טוב, אתם יכולים לנפנף את הכול, רק נזכיר לטובת הנוכחים כאן שבמהלך שלא נעשה לפחות 15 שנים שגריר ישראל בארצות הברית זומן לשיחת הבהרה, נזיפה, על חוק ההתנתקות

גלעד קריב:  אני רק מזכיר מכיוון שאנחנו לא בוועדת חוץ וביטחון אלא בוועדת הכנסת

גלעד קריב:  אני רק שב ואומר כי אנחנו לא פותחים כאן דיון חדש על חוק ההתנתקות, עמד יושב ראש ועדת החוץ והביטחון בדברי הסיכום שלו ואמר לכנסת ישראל שלאמריקאים בכלל אין ביקורת על המהלך

לימור סון הר-מלך: לא היית בוועדה האחרונה

לימור סון הר-מלך:  אם היית, היית יודע ושומע שבאמת הם לא אמרו שום דבר

ולדימיר בליאק: מה זה לא אמרו שום דבר? את לא שמעת מה קרה הלילה?     

גלעד קריב: גברתי, אמרו גם אמרו

ולדימיר בליאק: עד כמה אפשר להיות מנותק?     

גלעד קריב: מכיוון שהיה דיון חסוי, אני לא אתייחס

לימור סון הר-מלך: לא שזה מזיז לי שהם אמרו

ולדימיר בליאק: בטח שלא מזיז לך

גלעד קריב: בטח לא מזיז לך, כי את, מה אכפת לך? את רק אחראית על ה-

גלעד קריב:  ולשפוך את הדלק למדורה

ולדימיר בליאק: הממשלה הזאת מנותקת

ולדימיר בליאק:  זה פשוט מדהים

אופיר כץ: אנחנו לא בוועדת חוץ וביטחון

אופיר כץ:  אנחנו מדברים על סדרי דיון

ולדימיר בליאק: משיחיות ללא גבולות

לימור סון הר-מלך: עבדות ללא גבולות

ולדימיר בליאק: טרלול שאין לו גבול

גלעד קריב: מעניין איך מתרגמים לאנגלית

אליהו דלל: אני לא מוכן שכך תוציאו חברת כנסת

אופיר כץ: אני מסכים איתך

אליהו דלל: זה לא בסדר

אליהו דלל:  מה קרה?     

יוסף טייב: אף אחד לא הורס שום דבר

יוסף טייב:  גלעד, אף אחד לא הורס שום דבר ביחסים הבין-לאומיים

יוסף טייב:  תפסיקו כבר לבלבל את השכל ותפסיקו לשלוח השלכות

יוסף טייב:  אתם שולחים משלחות לעולם כדי לבזות את ישראל

יוסף טייב:  תפסיקו עם זה

גלעד קריב: אתם רק מסתכלים על מה שאתם עושים

יוסף טייב: אצלכם הכול חלק

ולדימיר בליאק: הזיה

אופיר כץ: גלעד, תסכם

אופיר כץ:  משפט אחרון ואם אפשר גם קצת רלוונטיות לנושא

גלעד קריב: אני לא נכנס לחוק ההתנתקות

גלעד קריב:  אני רק אומר שיש יתרון בזה שאתם מרותקים למליאה כי אז אתם גורמים פחות נזקים מדיניים אבל יש כאן באמת מצב שהוא לא הגיוני

גלעד קריב:  אנחנו לא מצליחים למצות את הדיונים בוועדות

גלעד קריב:  אתמול הופעל הנוהל שמונע מהאופוזיציה לנמק את כל ההסתייגויות שלה בצורה מסודרת על חוק שהוא החוק החוקתי הכי דרמטי שנדון כאן לפחות שלושה עשורים

גלעד קריב:  עכשיו באים ובגלל לוחות הזמנים המטורפים האלה לא מאפשרים לנו לנמק את ההסתייגויות, מפעילים נוהג שמוגדר על ידי הייעוץ המשפטי של הכנסת כנוהל חריג ביותר שצריך לוודא שאין בו שימוש לרעה בסמכות היושב ראש, סותמים את הפה לאופוזיציה ב-4:00 בבוקר, ובשביל מה? בשביל שתוכלו לעשות עוד מליאות

גלעד קריב:      אני שואל עוד פעם איזה חוקים

גלעד קריב:  ניחא, אני מבין את חוק החמץ

גלעד קריב:  אני מתנגד לחוק החמץ אבל אני מבין את הדחיפות של מי שרוצה לחוקק אותו כי מה לעשות, רוצים שלא יעבור הפסח בלי חוק החמץ

גלעד קריב:  בעיניי זו טעות אבל אני יכול להבין את הענייניות, את הקשר בין הלחץ להעביר את חוק החמץ לפני חג הפסח הבא עלינו לטובה

גלעד קריב:  אבל לא בשביל זה אתם רוצים את המליאות

גלעד קריב:  אתם מעבירים כאן סוללת חוקים כולל החוק של הוועדה למינוי שופטים

גלעד קריב:  הרי אתם יודעים שאין צורך בוועדה הזאת בחודש הקרוב

גלעד קריב:  אתם לא הולכים לכנס את הוועדה

גלעד קריב:  אתם לא הולכים לבחור את נציגי הכנסת

גלעד קריב:  הרי אנחנו יוצאים לפגרה, אז על מה כל הטירוף הזה? למה לא מאפשרים לוועדת חוקה לנהל דיון הסתייגויות כמו שצריך, כי אתם צריכים עוד ימי מליאה כולל יום חמישי וראשון?     

אופיר כץ: תודה

גלעד קריב: ההצעה הזאת היא חלק מסתימת הפיות של האופוזיציה בחוקים שחלקם הם חוקים של שינוי משטרי מאוד מאוד עמוק, שאין שום הצדקה בלוחות הזמנים

גלעד קריב:  זה עוד פעם שימוש לרעה בסמכות

גלעד קריב:      אני מבקש חוות דעת

גלעד קריב:  היועצת המשפטית לא נמצאת כאן

גלעד קריב:  אין נוהג שיועץ משפטי נמצא לרשות חברי הכנסת? אני מבקש לעצור עכשיו את הדיון, לקרוא ליועצת המשפטית, לא לעשות כאן שום הצבעה בלי ייעוץ משפטי

גלעד קריב:  אני מבקש את חוות דעתה של היועצת המשפטית לאור מה שקרה אתמול בוועדת החוקה, שהפעילו נוהל חריג על נושא ההסתייגויות ועכשיו מבקשים מליאות לחקיקה שהיא לא דחופה

אופיר כץ: תודה

ולדימיר בליאק: בקצרה

ולדימיר בליאק:  לגבי מה שקרה הלילה בארצות הברית

ולדימיר בליאק:  אכן ישראל כבר לא בעלת הברית הכי קרובה של ארצות הברית

ולדימיר בליאק:  בשלושה חודשים הצלחתם להרוס מערכת יחסים של 75 שנים

ולדימיר בליאק:       לא היית כאן בלילה כי יצאתי לפני, אבל אין ספק שהפעלת נוהל חריג בנסיבות העניין בדיון כל כך מהותי לאופי המשטר של מדינת ישראל, זאת סתימת פיות וזה לא ראוי

ולדימיר בליאק:      יש לי שתי שאלות כאשר שאלה אחת מופנית ליועצת המשפטית שלא נמצאת כאן

ולדימיר בליאק:  עד כמה העניין הזה של קביעת ארבע ישיבות חריגות, עד כמה זה חסר תקדים

ולדימיר בליאק:  השאלה השנייה היא אליך אדוני היושב ראש כיושב ראש הקואליציה והיא מה ההיסטריה? מה הסיבה לטירוף הזה?     

אופיר כץ: של הימים?     

ולדימיר בליאק: של ארבע ישיבות חריגות

אופיר כץ: כשמנקים שולחן, זה לא דבר חריג

אופיר כץ:  מוסיפים ימים, מוסיפים שעות ומקדימים דיונים

ולדימיר בליאק: ארבע ישיבות חריגות?     

אופיר כץ: לא

אופיר כץ:  זה לא ארבע

אופיר כץ:  יש כאן שלוש

אופיר כץ:  זה גם מצטמצם לשתיים

ולדימיר בליאק: זה שלוש ישיבות ועוד הקדמת דיון

אופיר כץ: לא

אופיר כץ:  רביעי יהיה רצוף עד חמישי, דבר שנעשה כמעט בכל כנסת, בכל סיום של כנס, כאשר מוסיפים ימים ומקדימים את שעות המליאה

אופיר כץ:  אין כאן משהו יוצא דופן

ולדימיר בליאק: אני מכיר את המושג של ניקוי שולחן

ולדימיר בליאק:  הייתי כאן בכנסת הקודמת וזה לא היה

אופיר כץ: נכון

אופיר כץ:  אתם רציתם יותר חמור

ולדימיר בליאק: לא

ולדימיר בליאק:  זה לא היה

אופיר כץ: אתם הבאתם ניקוי שולחן

אופיר כץ:  אני בדקתי

אופיר כץ:  אתם ביקשתם 98 על הכול עם שעת הצבעה, עם צמצום ההסתייגויות

ולדימיר בליאק: היה ביום ראשון

גלעד קריב: אין לכם חוקים

גלעד קריב:  על איזה חוקים אנחנו ביקשנו?     

אופיר כץ: ראיתי בדיון איך אתם מתווכחים עם היועצת המשפטית למה היא לא מאשרת לכם

ולדימיר בליאק: אתם מטרללים כאן את כל המערכת

גלעד קריב: אופיר, לאיזה חוקים אנחנו ביקשנו ניקוי שולחן ולאיזה חוקים אתם מבקשים?      

אופיר כץ: בדקתי

אופיר כץ:  תאמין לי שלפני שהתחלתי את זה, בדקתי

גלעד קריב: אצלכם זה לא ניקוי שולחן

אופיר כץ: אני אומר לך שראיתי

אופיר כץ:  בכנסת הקודמת הבאתם חבילה כשאורבך ישב בכיסא הזה

אופיר כץ:  ביקשתם חבילה של חוקים להפעיל עליה 98 ושעת הצבעה

אופיר כץ:  בועז טופורובסקי ואורבך מתווכחים עם היועצת המשפטית למה היא לא מאשרת להם

גלעד קריב: אבל מה אתם מנקים? איזה חוקים?     

אליהו ברוכי: הוא ענה לך

אליהו ברוכי:  אלה חוקים אחרים

אליהו ברוכי:  אנחנו אנשים אחרים

ולדימיר בליאק: כן

ולדימיר בליאק:  אתם פריבילגים

אופיר כץ: מיכל שיר ושלי מירון, מישהי מכן רוצה להתייחס?     

קריאה: הפוסל במומו פוסל

אליהו ברוכי: הוא התכוון לומר שאנחנו פרימיטיביים

מיכל שיר סגמן: אני חייבת להודות שאני בכל פעם מתלבטת אם להגיב למה שקורה כאן בוועדה

ולדימיר בליאק: כן

ולדימיר בליאק:  אתם פריבילגים

אופיר כץ: ולדימיר, לא הפריעו לך

אופיר כץ:  אל תפריע

מיכל שיר סגמן: כל מה שאתם עושים כאן זו הצגה אחת גדולה

מיכל שיר סגמן:  גם החוקים הלא דמוקרטיים שלכם, בין אם את פסקת ההתגברות, חוק הנבצרות, חוק דרעי, הכשרת עבריינים, הרס מוחלט וטוטלי של כל מה שראוי, קדוש וסמלי כאן במדינת ישראל

מיכל שיר סגמן:  באמת, אפשר להמשיך ולדבר ולקונן על כל הנזק שאתם עושים אבל בשורה התחתונה, איך רוטמן אמר? רואים לכם

מיכל שיר סגמן:  זה מהלך שהוא מתוכנן מראש, ידוע מראש, תכננתם מראש עוד כשהייתם באופוזיציה לבוא ולקחת את השלטון ומאותו רגע לא לשחרר אותו לעולם ולהפוך את מדינת ישראל ממדינה ליברלית פתוחה ודמוקרטית למדינה חשוכה וסגורה שתשרת אך ורק את הדוצ'ה ואת חבר נאמניו

מיכל שיר סגמן:  נקודה

אופיר כץ: את מי?     

מיכל שיר סגמן: או הדוצ'ה או הבייבי דוצ'ה

מיכל שיר סגמן:  את מי אתה רוצה?      

בועז ביסמוט: ב-1977 אמרתם את זה על בגין

מיכל שיר סגמן: מי זה אתם? אני הייתי בליכוד לפניך

מיכל שיר סגמן:  אני תוהה מי זה אתם

בועז ביסמוט: דוצ'ה הזכירו על בגין ושנה וחצי אחרי כן היה שלום עם מצרים

מיכל שיר סגמן: אני שואלת כי אני הייתי בליכוד לפניך

בועז ביסמוט: רק לתקן היסטורית

בועז ביסמוט:  שנה וחצי אחר כך היה שלום עם מצרים

מיכל שיר סגמן: נקודה אחת קטנה

מיכל שיר סגמן:  מי שיוצא להפגין נגד החושך שאתם מייצרים, אלה הם אנשי הליכוד, אלה הם אנשי הימין, אלה הם אנשי ההתיישבות

מיכל שיר סגמן:  אלה הם האנשים שיוצאים להפגין היום כי אתם מייצגים חלק מאוד מאוד קטן וקיצוני בעם

מיכל שיר סגמן:  להבדיל מכם, אנחנו נכתוב את הפרק הזה בספר שלנו בעוד שאתם לנצח תישארו כתם בהיסטוריה הזו

מיכל שיר סגמן:  יש לי חדשות בשבילכם, אם אתם חושבים שאיזשהו בן אדם במדינת ישראל, גבר או אישה, מתנחל או תל אביבי, מהצפון או מהדרום יסכים שייקחו לו את זכויות הפרט והוא ישב וישתוק - אתם טועים

מיכל שיר סגמן:  יש בחוץ לוחמי חירות והם יילחמו

מיכל שיר סגמן:  הם יילחמו עד הסוף

מיכל שיר סגמן:  הם יילחמו על הדגל, הם יילחמו על הסמלים, הם יילחמו על ההמנון, הם יילחמו על כל מה שהוא ישראלי כי בזה אנחנו מאמינים

מיכל שיר סגמן:  אנחנו עוד לא התחלנו, חכו

מיכל שיר סגמן:       (היו"ר ינון אזולאי, 08:50)     

ינון אזולאי: תודה רבה

גלעד קריב: אדוני היושב ראש, אני לא הרבה שנים בבית הזה

גלעד קריב:  אני לא זוכר פעם אחת שנכנסתי לוועדה, בטח לא אצלי בחוקה אבל גם לא בוועדות אחרות, שלא ישב יועץ משפטי

גלעד קריב:  אני מציע שתיקחו הפסקה

גלעד קריב:  זה לא מכבד את ועדת הכנסת

גלעד קריב:  אני לא אומר את זה בהתרסה

גלעד קריב:  באמת, המצב הזה שבוועדת הכנסת בדיון על פרוצדורות לא יושבת יועצת משפטית?     

ולדימיר בליאק: יש כאן סוגיות שהעלינו

גלעד קריב: בוא נעצור לרבע שעה

ינון אזולאי: לא צריך לעצור לרבע שעה

ינון אזולאי:  אנחנו בודקים

ינון אזולאי:  בינתיים חברת הכנסת שיר יכולה להמשיך לדבר

מיכל שיר סגמן: יש לי שאלה לשאול את היועצת המשפטית

ינון אזולאי: תוך כדי שאני מדבר אתכם, אני בודק

ולדימיר בליאק: אני מבקש לקבל תשובה ולא אחרי הצבעה

ינון אזולאי: הבנתי

גלעד קריב: מבחינת כבודה של הוועדה

גלעד קריב:  נעצור לעשר דקות ונחזור לכאן כשיבוא יועץ משפטי

עמית הלוי: עד כדי כך התרגלת לייעוץ משפטי?     

ינון אזולאי: בינתיים מה שמיכל שיר אומרת, לא צריך ייעוץ משפטי

מיכל שיר סגמן: אתה תכף מייתר אותו

ינון אזולאי: לא

מיכל שיר סגמן: אתה מייתר את בית המשפט, אתה מייתר גם את הייעוץ המשפטי, אתה גם מייתר את העם

מיכל שיר סגמן:  אני לא יודע אם אתה יודע את זה, אבל אתה גם תכף מייתר את הציבור

מיכל שיר סגמן:  אתה יודע מה ההבדל? הציבור לא ייתן לך לוותר עליו

ינון אזולאי: נכון, את צודקת

ינון אזולאי:  אתם מייתרים את הציבור שבחר בממשלה של 64 מנדטים

ינון אזולאי:  אתם מייתרים את ההצבעה שלהם

מיכל שיר סגמן: הם לא בחרו בהפיכה

מיכל שיר סגמן:  הבוחרים שלכם יוצאים היום להפגין נגדכם

מיכל שיר סגמן:  אתם מבינים את העניין הזה? אתם פוגעים כאן בקודש הקודשים של אדם פרטי

ולדימיר בליאק: אתם לא קולטים את זה

ולדימיר בליאק:  זה יתהפך עליכם

מיכל שיר סגמן: המפלגה שלך הוציאה הודעה שלמשל נשים לא צריכות ללמוד באקדמיה

קריאה: דמגוגיה זולה

קריאה:  די

ולדימיר בליאק: זה יתהפך עליכם

מיכל שיר סגמן: איזו אישה תשמע את המשפט הזה ותגיד בסדר?      

קריאה: דמגוגיה זולה

קריאה:  עד עכשיו לא אמרת כלום ועכשיו התחלת לדבר שטויות

ולדימיר בליאק: אתם תשלמו על כל מה שאתם עושים כאן

ולדימיר בליאק:  אתם תשלמו על זה

קריאה: איך נשלם על זה?     

ולדימיר בליאק: הציבור לא יסלח לכם על הפיגוע בביטחון, על הפיגוע בכלכלה, על הפיגוע בחברה שלנו

ולדימיר בליאק:  על הטירוף הזה

לימור סון הר-מלך: הציבור לא יסלח לך על ההתנהלות שלך חסרת האחריות

קריאה: ניפגש בעוד ארבע שנים בבחירות ונראה מה הציבור אומר

ולדימיר בליאק: הציבור יזרוק אתכם

גלעד קריב: את רואה מה קורה במשרד לביטחון לאומי שלקחתם? את רואה מה קורה במשטרת ישראל? את רואה את גל האלימות הרצחני בתוך ישראל?     

מיכל שיר סגמן: ציון במחאה תפדה

מיכל שיר סגמן:  וואו

ינון אזולאי: תודה מיכל שיר על סיום מדהים

ינון אזולאי:  אני יוצא להפסקה של חמש דקות, בודק מה קורה עם היעוץ המשפטי ולאחר מכן חוזרים להמשך הדיון

ינון אזולאי: אני מחדש את הישיבה

זאב אלקין: אני מבקש רוויזיה על ההחלטה הראשונה וזאת משני טעמים

ינון אזולאי: זאת ההחלטה הראשונה והרוויזיה על זה

זאב אלקין: כן

זאב אלקין:  על זה

זאב אלקין:  אני מסביר את הבקשה לרוויזיה

זאב אלקין:  אני מצטרף לרוויזיה ומנמק אותה

זאב אלקין:  מבחינה פרוצדורלית, הידון בבקשה התקיים לפי מה שהבנתי ללא נוכחות הייעוץ המשפטי וללא חוות דעת של הייעוץ המשפטי

זאב אלקין:  האם זה נכון במקרה הזה לבקש את הקדמת הדיון? אני אשמח שבכל זאת אנחנו נשמע את הייעוץ המשפטי בנושא הזה

ינון אזולאי: על זה יש את הרוויזיה ועכשיו אני אבקש את הייעוץ המשפטי

זאב אלקין: היועצת המשפטית של הכנסת נמצאת כאן

זאב אלקין:  אני מבין שאתם בקטע להשתיק אותה אבל היא כאן

ינון אזולאי: חס ושלום

זאב אלקין: זאת סיבה אחת

זאב אלקין:  לכן אני מציע להצביע בעד הרוויזיה, לפתוח את הדיון, לשמוע את היועצת המשפטית ואז להחליט כמו שצריך בצורה מסודרת

ינון אזולאי: היועצת המשפטית תענה לשאלתך

זאב אלקין: הסיבה השנייה

זאב אלקין:  אני לא מבין את הסיבה לצורך בהקדמת הדיון

זאב אלקין:  הרי בבקשה שמונחת לפנינו מטעם יושב ראש הכנסת שהוועדה כרגע באמצע הדיון בה ותכף תחזור, יושב ראש הכנסת מציע - - -     

ינון אזולאי: על זה נדבר אחרי הרוויזיה

זאב אלקין: לא

זאב אלקין:  זה קשור

זאב אלקין:  אני אסביר למה זה קשור

זאב אלקין:  יושב ראש הכנסת, בבקשה שהוא הגיש לפנינו, הוא מדבר על פתיחת הדיון של ישיבה נפרדת ביום חמישי

זאב אלקין:  אני מבין שחוק הנבצרות מוכן להנחה היום ומן הסתם הוא יונח היום בשעה 11:00 פלוס-מינוס, מתי שהוא במהלך המליאה היום

זאב אלקין:  אם הולכים לפי בקשתו של יושב ראש הכנסת ומקיימים את הדיון לא היום בסוף סדר היום אלא מקיימים אותו כישיבה מיוחדת - שגית, תהיי איתי ואני חושב שתביני למה אני מכוון - אני מבין שהבקשה היא לצורך חוק הנבצרות מאחר וכרגע אין חוקים אחרים על הפרק, אם יושב ראש הכנסת מבקש מליאה נפרדת ביום חמישי, אין צורך בהקדמת הדיון

זאב אלקין:  החוק יונח היום וביום חמישי יבוא כסדרו

זאב אלקין:  מדובר בחוק משמעותי, תיקון חוק יסוד שנוי במחלוקת, מדובר בחוק יסוד שאין ספק שיהיו עליו עתירות לבית המשפט, אם יש יכולת לא להקדים את הדיון אלא לפעול לפי תקנון ללא כלים מיוחדים, אז למה לעשות את זה? זה יזכיר לי כל מיני הקדמות דיון אחרות שעשינו ובסוף לא השתמשו בהם

זאב אלקין:  יושב ראש הכנסת מבקש מליאה ביום חמישי בשעה 09:00, אין בעיה

זאב אלקין:  תניחו היום, בשעה 09:00 תיפתח המליאה, יתחיל דיון על חוק הנבצרות

זאב אלקין:  הגענו להבנות על החוק הזה, על מסגרת הדיון, על השעות, על השמיות, הכול ידוע

זאב אלקין:  לכן, לשם מה הקדמת הדיון?     

ינון אזולאי: תודה

ינון אזולאי:  היועצת המשפטית, בבקשה תתייחסי

שגית אפיק: אני אתחיל דווקא בסוף שלד הדברים שלך לגבי יום מליאה מיוחד ביום חמישי

שגית אפיק:  באמת לגבי הצעת החוק הזאת, אף שהיא שנויה במחלוקת כפי שציינת, הגעתם להסכמות, קואליציה ואופוזיציה, ביחס לשעות הדיבור שלה במליאה, לשם כך לא יידרש שימוש בסעיף 98 וההצעה הזאת תובא סדרה, ככל שהיא תקבל פטור מחובת הנחה עם פטור מחובת הנחה אבל היא תובא בסדר הדברים הרגיל למליאה

שגית אפיק:      ליושב ראש הכנסת הייתה התלבטות אם לבקש יום מיוחד לגבי יום חמישי מכיוון שממילא יש הסכמות

שגית אפיק:  ככל שפועלים על פי ההסכמות, וזו התוכנית להבנתי, גם אם יתחילו בדיון היום, יתכן שהוא יגלוש מעט למחר אבל אין צורך ביום מיוחד

זאב אלקין: או לחילופין, אפשר לסיים היום את הטרומיות, לפתוח ביום חמישי כמו ביקש יושב ראש הכנסת ואז אין צורך בהקדמת הדיון

שגית אפיק: אני מבינה

שגית אפיק:  האמת שהעמדה שלי הייתה לייצר שקיפות מולכם ולאפשר בדיוק את הדיון הזה כאן כי באמת הייתה התלבטות

שגית אפיק:  אפשר היה לא לבקש את יום חמישי

זאב אלקין: אבל אם כבר ביקשו, בשביל מה?     

שגית אפיק: עוד לא הצביעו על זה

שגית אפיק:  אני גם לא יודעת אם אנחנו נספיק להניח את זה היום או שנצטרך בכל זאת להניח את זה מחר

שגית אפיק:  יש כאן עוד שיקול שגם הוא חלק מהעניין

זאב אלקין: אז בואו מראש נלך לכיוון הזה

שגית אפיק: חבר הכנסת אלקין, הרצון היה לייצר את השקיפות הגבוהה ביותר מולכם, להביא את כל האופציות לכאן ולא לעשות את זה בשיטת הסלאמי וכל פעם לבקש קודם פטור מחובת הנחה ואחר כך להגיד שצריכים גם יום מליאה מיוחד

זאב אלקין: אבל יש סתירה בין שני המודלים

זאב אלקין:  יש מודל אחד שהוא לפי בקשת יושב ראש הכנסת, שביום חמישי יש מליאה מיוחדת בשביל חוק הנבצרות

זאב אלקין:  לפי המודל הזה אין צורך בהקדמת הדיון

זאב אלקין:  לנו אין בעיה עם המודל הזה

זאב אלקין:  אנחנו לא התנגדנו לפתיחה ביום חמישי

זאב אלקין:  יש לנו טענות על יום ראשון ותכף נדבר על זה כשנחזור לדיון על בקשת היושב ראש

זאב אלקין:  אם זה מה שהיושב ראש ביקש, מן הסתם יהיה כאן רוב לאשר את בקשתו ואז לא צריך את הקדמת הדיון

זאב אלקין:  בואו נפתח את המליאה בצורה מסודרת בשעה 09:00 ונביא את החוק ובא לציון גואל

ינון אזולאי: אלקין, זה מובן

ינון אזולאי:  תודה

זאב אלקין: חוק רע, גרוע, נצביע נגדו, ננסה לשכנע אתכם אבל בשביל מה להביא לכאן שני דברים שסותרים אחד אתה שני?     

שגית אפיק: עניתי לך על החלק השני של השאלה שלך ולא עניתי על החלק הראשון לגבי פטור מחובת הנחה

שגית אפיק:  השבוע הקרוב הוא שבוע שהתלכדו צירוף של נסיבות יחסית נדיר מכיוון שזה שבוע שגם צריך להניח בו תקציב בקריאה הראשונה וזה שבוע שהוא גם סוף מושב

שגית אפיק:  בהתאם לתקנון גם ביחס לתקציב יש אפשרות גם ליושב ראש הכנסת וגם לכנסת לנהל סדר יום בסדרי דיון מיוחדים וביחס לסוף מושב, גם כאן יש הוראה שמאפשרת ליושב ראש הכנסת לקיים סדרי דיון מיוחדים

זאב אלקין: אנחנו לא בסעיף הזה

שגית אפיק: כשאנחנו מצרפים את שני אלה ביחד ויש לנו בעצם שבוע שיש בו גם תקציב שמאפשר לייצר סדר יום מיוחד וגמיש יותר וגם אנחנו נמצאים בשבוע האחרון למושב, אני חושבת שיש יותר גמישות ויותר אפשרויות גם לוועדה הזאת לאשר ליושב ראש הכנסת את מלוא - - -     

זאב אלקין: אנחנו לא בדיון הזה

שגית אפיק: שאלת גם על הפטור מחובת הנחה

שגית אפיק:  זה ביחד

זאב אלקין: לא על בקשת פטור

שגית אפיק: אני יודעת

שגית אפיק:  אמרת שיש שני מודלים וגם אתה התייחסת לימי המליאה

שגית אפיק:  לכן אני עונה גם על זה

שגית אפיק:  בסוף הכול שלוב זה בזה

שגית אפיק:  נכון שאם יש פטור מחובת הנחה ומספיקים להניח היום, אז אולי לא צריך את יום המליאה המיוחד

זאב אלקין: בטוח לא צריך

שגית אפיק: בסדר, אז יבטלו

שגית אפיק:  מקסימום יחליטו שלא

שגית אפיק:  השאלה היא רק האם לקבל את ההחלטה בדיון הזה או לקבל את ההחלטה בדיון אחר אחרי הצוהריים כשהנסיבות יהיו יותר בהירות

שגית אפיק:  התשובה לכך היא שמכיוון ששבוע הבא הוא שבוע עם נסיבות שיחסית מאפשרות סדרי דיון מיוחדים בגלל - - -     

זאב אלקין: אנחנו מדברים על השבוע הזה

ינון אזולאי: אלקין, עונים לך

זאב אלקין: אני שומע ואני אפילו מקשיב ומבין את הטענה של היועצת המשפטית

ינון אזולאי: אתה אולי שומע אבל אתה לא מקשיב

זאב אלקין: לחלוטין מקשיב

ינון אזולאי: אומרת לך היועצת המשפטית שהיא עונה לך גם על החלק הראשון וגם על החלק השני של שאלתך

שגית אפיק: כדי להתמודד עם שבוע הבא, זה מתחיל מסוף השבוע הזה

שגית אפיק:  הרי זה ברור

זאב אלקין: צריכים לסיים את חוק הנבצרות השבוע

שגית אפיק: אני לא יודעת

שגית אפיק:  אני אומרת שאם מבקשת פטור מחובת הנחה, צריכים להניח אותו

שגית אפיק:  אני מסכימה עם המודל הזה וגם אמרנו את זה בעבר, גם על סעיף 98 ואני אומרת את זה גם על פטור מחובת הנחה

שגית אפיק:  מבקשים משהו, אז אי אפשר להגיד שקיבלנו פטור מחובת הנחה ועכשיו נשתמש בו רק בעוד שבוע או לא נשתמש בו בכלל במקרה של פטור מחובת הנחה

שגית אפיק:  שבוע הבא הוא שבוע שמאפשר סדרי דיון מיוחדים וזה גולש כבר לשבוע שקודם לו משום שאנחנו נמצאים בסוף מושב

שגית אפיק:  אי אפשר להתכחש לעניין הזה

ינון אזולאי: אם עכשיו לא היינו משתמשים בזה אלא אחר הצוהריים היינו משתמשים, היינו צריכים להוציא את המליאה להפסקה ואז היית קם וזועק האם בגלל זה אתם מוציאים את המליאה להפסקה

זאב אלקין: לא

ינון אזולאי: אל תגיד לי לא

ינון אזולאי:  אני יודע

זאב אלקין: אני אומר משהו אחר

ינון אזולאי: אלקין, דבריך נשמעו באמת בקשב רב

זאב אלקין: לא הקשבת למה שאמרתי

ינון אזולאי: תאמין לי שהקשבתי לכל

זאב אלקין: ההצעה שלי היא כזאת

זאב אלקין:  אם יושב ראש הכנסת כבר מראש ביקש מליאה ביום חמישי, וזה מונח לפנינו, צריך להצביע על זה

ינון אזולאי: הבנתי

ינון אזולאי:  שמעתי את ההצעה שלך

זאב אלקין: הרי אין חוק אחר שעומד על סדר היום ביום חמישי

זאב אלקין:  כרגע זאת בקשה ריקה מתוכן אלא אם כן יש שם חוק נבצרות

זאב אלקין:  בואו מראש נלך לפי המודל הזה של בקשת יושב ראש הכנסת, נתחיל את המליאה בשעה 09:00 בבוקר עם חוק הנבצרות

זאב אלקין:  לא צריך בשביל זה פטור מחובת הנחה

שגית אפיק: היושב ראש, אני מציעה הפוך

שגית אפיק:  הצבעת כבר על פטור מחובת הנחה

שגית אפיק:  אני מציעה שהפטור מחובת הנחה יישאר על כנו

שגית אפיק:  אני מתנצלת שביקשתי לעשות כאן שקיפות גבוהה לאירוע

שגית אפיק:  אני מציעה שההצבעה על יום מליאה מיוחד יהיה רק ביחס ליום ראשון

שגית אפיק:  ככל שיידרש יום מליאה מיוחד ביום חמישי, בהמשך היום תתכנס הוועדה

זאב אלקין: גם זאת אופציה

ינון אזולאי: מקבל את ההצעה הזאת

ינון אזולאי:  אנחנו נעבור להצבעה על הרוויזיה שהגישו ולדימיר בליאק וזאב אלקין

ינון אזולאי:       מי בעד? 6

ינון אזולאי:  מי נגד? 9

ינון אזולאי:  מי נמנע? אין נמנעים

ינון אזולאי: הרוויזיה לא נתקבלה     

ינון אזולאי: הרוויזיה לא נתקבלה

חנוך דב מילביצקי: אני רוצה לבקש מכולנו היום התחשבות מיוחדת ביועצת המשפטית, עורכת דין שגית אפיק, כי התקשרו אליה בשעה 03:00 לפנות בוקר והחזיקו אותה לא מעט זמן על הקו אבל בכל זאת היא כאן איתנו הבוקר

ינון אזולאי: אני מסכים אבל אני אגלה לך שכל לילה מחזיקים אותה עד השעות הקטנות של הלילה

ינון אזולאי:  כל יום צריך להתחשב בה

אליהו דלל: הנס הוא שתמיד היא נראית מחייכת ונחמדה כאילו ישנה 24 שעות

זאב אלקין: אם יש דבר שאפשר להצביע עליו פה אחד בוועדה הזאת, זאת הערכה עמוקה של כולנו לעורכת הדין שגית אפיק

ינון אזולאי: מי בעד? פה אחד

אחמד טיבי: זו ההחלטה היחידה שאני לא מגיש עליה רוויזיה

ינון אזולאי: אנחנו חוזרים לדיון על ימי מליאה

ולדימיר בליאק: שאלתי את היועצת המשפטית

ולדימיר בליאק:  השאלה היא של חבר כנסת צעיר

ולדימיר בליאק:  עד כמה הבקשה הזאת לקביעת שלוש ישיבות מיוחדות ועוד הקדמת הדיון בישיבה הרביעית היא חסרת תקדים? מבחינה כמותית

שגית אפיק: בדרך כלל בסוף מושב מבקשים כשני ימי מליאה מיוחדים

שגית אפיק:  זה פחות או יותר

שגית אפיק:  במקרה הזה, שוב, בגלל העניין של התקציב – וחבר הכנסת אלקין, אני אגיד עוד משהו גם על יום חמישי - המועד האחרון להנחת הצעת חוק התקציב, להנחה שלה, הוא יום חמישי

שגית אפיק:  זאת אומרת, כשהיושב ראש מבקש את יום המליאה המיוחד, הוא מבקש אותו לשם הנחת הצעת חוק התקציב

שגית אפיק:  זה לא רק בגלל הצעת חוק הנבצרות אם תהיה או לא תהיה אלא יתכן וההנחה היחידה צריכה להיעשות כאשר המליאה פתוחה

שגית אפיק:  אפשר יהיה לעשות הפסקה, אתה צודק, אבל זו סיבה מספיק טובה בשבילה נפתחה מליאה בכל השנים בעבר לצורך הנחת הצעת חוק התקציב בין בחמישי ובין בראשון

זאב אלקין: אז מראש היה ברור שזה רק זה

זאב אלקין:  מה שמטריד אותי זה שזה מייצר חלון שאפשר להביא לשם הכול

זאב אלקין:  אם הקואליציה תבהיר שהכוונות היחידות של המליאה של יום חמישי הן הנחת התקציב ואולי דיון בחוק הנבצרות אם הוא לא יונח היום ולא יספיקו לפני סיום סדר היום להניח אותו, אז אני עוד איכשהו מבין ואמרתי שלי יש כאן השגות, ותכף אני אומר, על יום ראשון הרבה יותר מאשר על יום חמישי בגלל שבירת הנוהג שיש בכנסת

ינון אזולאי: אני מציע שכאשר יגיע התור שלך, תדבר על הכול

זאב אלקין: אני שואל את היועצת המשפטית אם יש התחייבות שזה ינוצל ביום חמישי

שגית אפיק: אני מניחה שכן

שגית אפיק:  אני מוכנה לבדוק את זה

שגית אפיק:  אני אבדוק את זה לפני ההצבעה

שגית אפיק:      לשאלתך

שגית אפיק:  בסוף מושב נהוג להוסיף בין אחד לשני ימי מליאה מיוחדים

שגית אפיק:  כאשר יש לנו כאן את הצעת חוק התקציב ומכיוון שיש לנו את הצעת חוק התקציב, תמיד להצעת חוק התקציב מכיוון שמשרד האוצר תמיד לצערי מביא אותה ביום האחרון שקבוע לו בחוק להנחת ההצעה במליאה, אנחנו תמיד פותחים יום מליאה מיוחד ככל שהיום הזה לא נופל על יום ישיבת מליאה רגילה

שגית אפיק:  בסופו של דבר אין כאן משהו שאפשר לומר עליו שהוא חריג מדי

ולדימיר בליאק: חריג אבל לא חריג מדי

שגית אפיק: להוסיף ימי מליאה מיוחדים, זה חריג

שגית אפיק:  זו סמכות של יושב ראש הכנסת

ולדימיר בליאק: בין אחד לשניים זה לא חריג אבל בין שלוש לארבע זה חריג

שגית אפיק: גם השלוש הוא לא חריג מכיוון שלכל אחד מהימים האלה יש הסבר

שגית אפיק:  יומיים, יש להם הסבר בגלל סוף מושב, והיום הנוסף, יש לו הסבר בגלל הנחת הצעת חוק התקציב

שגית אפיק:  זאת פשוט התלכדות של נסיבות שבדרך כלל לא קיימות

זאב אלקין: אם כבר, אולי כדי להתייחס ליום ראשון

זאב אלקין:  אני אשאל את זה בתור שלי

זאב אלקין:  בהקשר של הבקשה אני רוצה להעלות כמה סוגיות

זאב אלקין:  האחת, לגבי יום חמישי, כבר העליתי אותה

זאב אלקין:  אני רוצה לוודא שהבקשה הזאת היא אך ורק לשם חוק הנבצרות והנחת התקציב ותו לא

זאב אלקין:  תכף אולי נקבל על זה תשובה מסודרת ואז נוכל לגבש את עמדתנו לגבי הצורך במליאה הזאת

זאב אלקין:  אגב, לגבי חוק הנבצרות הייתי מציע מראש ללכת במודל הזה

זאב אלקין:  זה גם מייצר ודאות לחברי הכנסת כי חוק הנבצרות הוא חוק כבד, הוא תיקון בחוק יסוד, והוא מאוד שנוי במחלוקת והיום חברי כנסת מגיעים ולא יודעים אם כן יעלה או לא יעלה, האם יספיקו להניח או לא יספיקו להניח

זאב אלקין:  לגבי החוק הזה עדיף לייצר ודאות

זאב אלקין:  מליאה מיוחדת נפתחת, מסודר, כולם יודעים שזה עולה שם ובא לציון גואל

זאב אלקין:       לגבי מרכיב שני בבקשה, שני ימי ראשון

זאב אלקין:  יש כאן כמה סוגיות

זאב אלקין:  האחת, שימוש בימי ראשון הוא מאוד חריג בכנסת

זאב אלקין:  אני כאן הרבה שנים

זאב אלקין:  יש כאן סוגייה מול חברי כנסת נוצריים ובכלל זה יום שבדרך כלל הכנסת לא נגעה בו לשם דיוני מליאה אלא לשם דיוני ועדות

זאב אלקין:  עשו את זה כאשר החריגים שאני מכיר, הקמת ממשלה, דברים כאלה

זאב אלקין:  אני לא זוכר שעשו את זה בניקוי שולחן

זאב אלקין:  עברתי הרבה ניקויי שולחן בכנסת

ינון אזולאי: תכף יתייחסו לזה

זאב אלקין: אני בטח לא זוכר רצף של שני ימי ראשון

זאב אלקין:  לא זוכר ששני ימי ראשון ברצף נלקחו בשביל ניקוי שולחן או לנסיבות אחרות

ינון אזולאי: ניקוי לפני פסח זה טוב

זאב אלקין: תכף אני אדבר גם על זה

זאב אלקין:  ניצול פעמיים של ימי ראשון הוא סופר חריג ולדעתי זה קורה אולי בפעם הראשונה

זאב אלקין:  אני לא זוכר תקדים כזה

זאב אלקין:  אני אשמח אם מזכיר הכנסת או הייעוץ המשפטי של הכנסת יוכל לציין מתי פעמיים ברצף השתמשו ביום ראשון

זאב אלקין:      ההערה השנייה שלי קשורה למועד של אחד מימי ראשון אלה

זאב אלקין:  שימו לב, י"א ניסן

זאב אלקין:  אני כבר דיברתי כשאישרנו את מועדי הכנס על כך שיש בו תקדים מאוד מאוד מעניין בכניסה קרוב לחג הפסח כשאנחנו מאשרים את הכנס

זאב אלקין:  כאשר אישרנו, כולם התייחסו לזה שהיה ברור שיום ראשון מן הסתם הכנסת לא תתכנס ובפועל הפגרה תיכנס שבוע קודם

זאב אלקין:  השימוש ב-י"א ניסן כיום עבודת הכנסת, זה תקדים שאני לא זוכר כמוהו

זאב אלקין:  האם קרה אי פעם שב-י"א ניסן הכנסת עוד עבדה ועוד לא יצאנו לפגרה מבחינה ממשית ולא כיום של הכרזה?     אני גם מפנה את תשומת הלב של חברי הכנסת החרדים שהם בדרך כלל הראשונים שמבקשים

אליהו ברוכי: אני אתמול קיבלתי אישור מיוחד מאשתי ליום הזה

עליזה לביא: אל תדאג להכנות לפסח של החרדים

עליזה לביא:  הנשים עושות

ינון אזולאי: לא, אני לא מסכים

זאב אלקין: אני שמח שזה נרשם בפרוטוקול שחברת הכנסת עליזה בראשי התחייבה בשם המפלגות החרדיות

זאב אלקין:  אני זוכר אותם משתמשים בטיעון הזה בכל שנה כשהיו כאן דיונים סביב המועדים

זאב אלקין:  אנחנו בקואליציה שלנו הלכנו לקראתם ואפילו אחרי פורים יצאנו

זאב אלקין:  הסבירו לנו שלחברי הכנסת החרדים כל כך קשה הניקיונות לפסח כך שאחרי פורים יצאנו לפגרה

זאב אלקין:  מסתבר שאפשר להגיע ל-י"א ניסן

זאב אלקין:  אגב, זה תקדימי

זאב אלקין:  ינון, זאת לא בדיחה

זאב אלקין:  הכול התהפך

זאב אלקין:  ינון, זאת לא בדיחה

ינון אזולאי: אמרתי לך שזאת בדיחה? זאת ועדת כנסת

זאב אלקין:  כשתהיה קואליציה אחרת, היא תגיד שיושב ראש ועדה חרדי קבע דיון ב-י"א ניסן

ינון אזולאי: הבדיחה היא שאתם אומרים שאף פעם לא היו תקדימים כאלה

ינון אזולאי:  זאת הבדיחה הכי גדולה שיש

ינון אזולאי:  אבל בסדר

ינון אזולאי:  זה התפקיד של האופוזיציה

ינון אזולאי:  אמרתי לך, אתה בינתיים עובד יפה באופוזיציה

ינון אזולאי:  אתה עושה את זה בצורה טובה למרות שיש עוד כמה שיפורים

זאב אלקין: תן לי דוגמה שיש דיון ב-י"א בניסן

ינון אזולאי: הערה רביעית ואחרונה

זאב אלקין: אני מדבר לגופו של עניין

ינון אזולאי: לא אמרתי שאתה לא מדבר לגופו של עניין

זאב אלקין: אתם מבקשים כאן ביום שני הקדמת הדיון ל-10:00 בבוקר

זאב אלקין:  זה כנראה הבוקר האחרון שיעבדו הוועדות בבניין הזה

זאב אלקין:  גם נקבעו ועדות

זאב אלקין:  אני מבין למה אתם רוצים להקדים, זה מקובל בניקוי שולחן, אבל למה לא להתחיל ב-11:00? לפחות לאפשר את החלון המסוים לוועדות שכבר נקבעו, שלא יבטלו אותן ושהן יעבדו

זאב אלקין:  אין שום סיבה לא להתחיל ב-11:00 ביום כזה ולאפשר לפחות ביום שני ישיבה תקנית אחת של כל ועדה לפי סדרי עדיפויות שלה כי אחר כך כבר לא יהיו ישיבות ועדות

ינון אזולאי: תודה

אחמד טיבי: ינון, לא שמתם לב שהחל ממחר יש חודש רמדאן ובחודש רמדאן צמים

אחמד טיבי:  זה לא חודש רגיל

אחמד טיבי:  גם פיזית, גם נפשית

אחמד טיבי:  להכניס לתוך זה עבודה בימי ראשון וחמישי, זה חוסר התחשבות טוטלי

אחמד טיבי:  אני לא מדבר על ההצבעות בין 6:00 ל-7:00

זאב אלקין: תבדוק שאת זה יקיימו

זאב אלקין:  אני לא יודע כי אולי גם את זה לא יקיימו

ינון אזולאי: אחמד, אנחנו מודעים לזה וזה נלקח בחשבון וגם תהיה הפסקה

ינון אזולאי:  אתה יודע שגם בימי הצום שלנו המליאה עובדת עם הפסקה ואפילו בימי הצום שלנו ההפסקה היא קצרה ולא תמיד נותנים אותה וזה בסדר

ינון אזולאי:  עזוב, אני לא נכנס לזה

אחמד טיבי: מתי ימי הצום שלכם?     

ינון אזולאי: י' בטבת, תענית אסתר, י"ז בתמוז

זאב אלקין: בתענית אסתר עשינו יום מקוצר

ינון אזולאי: אין לנו רק יום כיפור אלא יש עוד ימי צום

ינון אזולאי:  גם הוועדות עבדו וגם הביאו למליאה והייתה הפסקה

ינון אזולאי:  זה מה שעושים כאן

זאב אלקין: לא

זאב אלקין:  זה לא מה שעושים כאן

אחמד טיבי: לפרוטוקול

אחמד טיבי:  מי שעונה לי הוא חבר כנסת דתי

ינון אזולאי: דתי חרדי שצם בכל ימי הצום ומבין לליבך

אחמד טיבי: זה שלא מסכים איתי, הוא דתי חרדי

ינון אזולאי: כן

ינון אזולאי:  דתי חרדי מ-ש'ס שמבין לליבך ויודע מה זה צום וצם את כל ימי הצום וברוך השם לא פספס אף יום צום

ינון אזולאי:  אני מבין אותך ומבין לליבך

ינון אזולאי:  אני אומר לך שאני שאף פעם לא פספסתי צום

זאב אלקין: לכן ברמדאן אתה תוקע לו מליאה כשכל הימים הם ימים מלאים

זאב אלקין:  חמישה ימים

גלעד קריב: חבר הכנסת מעוז לא מרגיש בנוח כשמדברים כאן על רמדאן ופסח באותה ישיבה

שלי טל מירון: אדוני היושב ראש, נדמה לי שנהוג לאחל רמדאן קרים

שלי טל מירון:  לא יודעת אם מישהו אמר את זה כאן אבל זה נראה לי ראוי ונכון

שלי טל מירון:      אני רוצה לומר כמה דברים

שלי טל מירון:  מסתבר שעל אף שגם ראש הממשלה וגם השרים שלנו עסוקים מאוד בטיוליהם בחוץ לארץ, זה רק מביא לנו נזק

שלי טל מירון:  קורה תהליך הפוך ממה שהיינו מצפים

שלי טל מירון:  במקום שהשרים יטוסו לחוץ לארץ, ייצגו אותנו, גם ראש הממשלה, ויביאו הישגים, קורה דבר הפוך

שלי טל מירון:  יש הרס של היחסים הבין-לאומיים

שלי טל מירון:  רק הבוקר התבשרנו שקראו לשגריר ישראל בארצות הברית לשיחת נזיפה

שלי טל מירון:  חמור מאוד בעיניי

זאב אלקין: דווקא זה לא קשור לנסיעות של ראש הממשלה כי לשם לא הזמינו אותו

שלי טל מירון: נכון

שלי טל מירון:  טרם הוזמן ונראה שזה רחוק מאוד

גלעד קריב: הקואליציה הודיעה שזה לא מזיז לנו

גלעד קריב:  אז הכול בסדר

שלי טל מירון: אני חושבת שזה משהו שאנחנו צריכים לחשוב עליו, על הנושא של היחסים הבין-לאומיים שאנחנו ממש רואים הידרדרות מהירה מאוד בכל היבשות בעולם

שלי טל מירון:  מדהים לראות את זה

שלי טל מירון:       רציתי להבין מה קרה כאן באמצע הלילה שהוחלט שפתאום מצביעים בצורה מאוחדת על כל ההסתייגויות, ממתי זה נהוג ואיך אנחנו עוברים על זה לסדר היום

חנוך דב מילביצקי: זה נהוג ממזמן

שלי טל מירון: בסדר

שלי טל מירון:  אני רוצה לשאול על כל מיני דברים שקורים לאחרונה כאן במשכן הזה שהם ממש בניגוד לנהלים אבל משום מה אנחנו לא מתייחסים אליהם

שלי טל מירון:  שלשום בלילה ביציע השתוללות, ריקודים ברחבת הכניסה לכנסת עם חברי כנסת

חנוך דב מילביצקי: השם ישמור

שלי טל מירון: אנחנו לא מבינים ממתי זה נהוג ומקובל

חנוך דב מילביצקי: השם ישמור

שלי טל מירון: כשצועקים ביציע, לא מעירים לאף אחד שצועק שם כי זה בסדר, זה הכול טוב

ינון אזולאי: בואו נשתדל לא לדבר על מה שהיה ביציע

ינון אזולאי:  אגב, אני לא מסכים עם זה

ינון אזולאי:  נזכיר שהייתה התנפלות על הזכוכיות מהיציע אבל לא נדבר על זה כי לא נעים לדבר על זה

אחמד טיבי: אבל מה עשו לאלה שהתנפלו על הזכוכיות? הוציאו אותם באלימות

שלי טל מירון: הוציאו אותם באלימות

שלי טל מירון:  במקרה הזה לא נעשה דבר, אפילו לא העירו להם

שלי טל מירון:  למה? למה לא העירו להם?     

ינון אזולאי: זה לגופו של הדיון?     

שלי טל מירון: זה חשוב לי להגיד

ינון אזולאי: אין בעיה

ינון אזולאי:  יש מקומות אחרים

ינון אזולאי:  את יכולה להעלות את זה במליאה

ינון אזולאי:  תדברי בבקשה לנושא הדיון

שלי טל מירון: תן לי לסיים את הדברים שלי

שלי טל מירון:  ביחס לכל מה שמתוכנן כאן בשבוע הבא, אני באמת מבינה את הלחץ ההיסטרי להעביר את חוק המתנות כי באמת איך נעבור את חג הפסח בלי שמשפחת המלוכה תקבל מתנות לרגל החג? שאלה חשו בה

ינון אזולאי: תודה

ינון אזולאי:  היועצת המשפטית, בבקשה

שגית אפיק: חבר הכנסת אלקין, אני אתן לך תשובה

שגית אפיק:  שוחחתי עם יושב ראש הקואליציה והוא ציין שלמעט הצעת חוק הנבצרות, ככל שהיא תגלוש, הנחת הצעת חוק התקציב - שכרגע גם לא ידוע מתי היא תגיע והיא יכולה להגיע ביום חמישי בהמשך אבל מדובר בהנחה בלבד שנעשתה גם בעבר

זאב אלקין: אני מעריך שזה יקרה עד יום חמישי

שגית אפיק: זה חייב לקרות ביום חמישי, רק לא ברור באיזו שעה

שגית אפיק:  מניסיון, ואולי אתה יודע, כל שנה זה כך או כל שנתיים בתקציב דו שנתי

שגית אפיק:  המדפיס עובד קשה על חוקי ההסדרים וזה מגיע לכנסת

שרון ניר: רק שלא כל שנה יש הערות של אגף התקציבים ושל הכלכלנית הראשית שצריך כנראה לעשות היערכות מחודשת

שגית אפיק: מעבר לכך, יש סיכום בין חברת הכנסת מירב בן ארי וחבר הכנסת אופיר כץ על פיצול של חוק נכי צה"ל שיעלה ויש ביניהם הסכמה שככל שיוחלט להוסיף נושאים, זה ייעשה אך ורק בהסכמה ובתיאום

זאב אלקין: כולל בסדר יום של יום חמישי

שגית אפיק: כן

שגית אפיק:  בדיוק

שגית אפיק:  לכן אני אומרת שאתה יכול להצביע על יום מליאה ליום חמישי, בעיקר בגלל שכרגע אנחנו לא יודעים מתי הצעת חוק התקציב תגיע

ינון אזולאי: דן, אתה רוצה להוסיף משהו?     

דן מרזוק: אני רוצה להתייחס לשאלתו של חבר הכנסת אלקין לעניין התקדימים, ליום ראשון

זאב אלקין: לשני ימי ראשון ברצף

דן מרזוק: רק אזכיר שהסוגייה של דיונים ביום ראשון עלתה רק לאחרונה כאן בוועדה הזו בשבוע של פורים

דן מרזוק:  כבר אז אנחנו התייחסנו לעניין הזה

דן מרזוק:  יש תקדימים רבים לכינוס הכנסת בימי ראשון לרבות בכנסת הקודמת

דן מרזוק:  אנחנו גם העברנו בשעתו למי שביקש את אותם תקדימים

גלעד קריב: מליאה או ועדות?     

דן מרזוק: מליאה

דן מרזוק:  אני מדבר על מליאה

זאב אלקין: שני ימי ראשון ברצף

דן מרזוק: יש תקדימים

ינון אזולאי: בבקשה תנו לו לדבר ברצף

דן מרזוק: לגבי יום ראשון פעמיים ברצף

דן מרזוק:  אני לא כל כך מצליח להבין למה הדבר הזה הוא רלוונטי

זאב אלקין: כי מדובר באירוע חריג שאתה חוזר עליו ברצף

ינון אזולאי: זאב, הוא נותן לך תשובה לשאלה שלך

דן מרזוק: ממה שאני רואה כאן, אין לזה דוגמה של שני ימי ראשון ברצף

זאב אלקין: לא היה

דן מרזוק: אבל אני לא חושב שהדבר הזה הוא רלוונטי לעניין הסמכות של הוועדה או הסמכות של יושב ראש הכנסת

זאב אלקין: בטח שזה רלוונטי

זאב אלקין:  זה משמעותי לגבי החריג

ינון אזולאי: אלקין, תודה

דן מרזוק: ודאי לקראת סוף הכנס, בוודאי כאשר סדר היום של המליאה הוא כל כך עמוס ובוודאי כאשר אנחנו מדברים על שבוע של תקציב

דן מרזוק:  גם בכנסת הקודמת יש דוגמאות לכינוס הכנסת בימי ראשון

דן מרזוק:       לגבי ועדות

דן מרזוק:  אתה הערת

זאב אלקין: לא

זאב אלקין:  אני ביקשתי

זאב אלקין:  ברור שמותר להתחיל בשעה 10:00 אבל אני הצעתי לקואליציה להתחיל ב-11:00

דן מרזוק: אתה אמרת שזאת ההזדמנות האחרונה של ועדות הכנסת להתכנס

ינון אזולאי: אם תגיד את זה עוד פעם, רוטמן יתחיל ב-07:00

זאב אלקין: זה לא שבשעה 10:00 הוא מביא הצעות יותר צלולות ממה שהוא מביא בשעה 07:00 בבוקר

ינון אזולאי: אלקין, אני מכבד אותך ואני לא מפסיק אותך, אבל אתה כל רגע מפסיק אותו

דן מרזוק: לעניין הטענה שביום שני זאת ההזדמנות האחרונה של ועדות הכנסת להתכנס

דן מרזוק:  אני מזכיר שיש גם את יום ראשון כאשר ביום ראשון הישיבה אמורה להיפתח בשעה 16:00 ולכן אפשר לכנס את הוועדות ביום ראשון עד כינוס המליאה בשעה 16:00

זאב אלקין: זה ברור

זאב אלקין:  זה לקחתי בחשבון

דן מרזוק: אלה הדברים

זאב אלקין: בנושא של יום שני, הפנייה שלי לא הייתה לא לייעוץ המשפטי ולא למזכיר הכנסת כי זה לא עניין טכני פורמלי משפטי

זאב אלקין:  זאת הצעה לכם כקואליציה לפתוח ב-11:00

ינון אזולאי: תודה רבה

ינון אזולאי:  מי שירצה ועדה ויהיה חשוב לו, שיקדים את שעת הוועדה לשעה 08:00 או 09:00 בבוקר

ינון אזולאי:  ועדת הכספים מתכנסת ביום בשעה 10:00 כדי להכין לקריאה ראשונה חוק של דודי אמסלם על התרופות

ינון אזולאי:  לפעמים גם שעה מספיקה

ינון אזולאי:      אני עובר להצבעה על הסעיפים האלה

זאב אלקין: כמות שזה

ינון אזולאי: כמות שזה

זאב אלקין: אתם לא משנים

ינון אזולאי: לא משנים

ינון אזולאי:  גם היועצת המשפטית אמרה לך שיש לנו אפשרות

זאב אלקין: כולם דיברו? אפשר התייעצות סיעתית?     

ינון אזולאי: לא

ינון אזולאי:  כבר עברתי להצבעה

ינון אזולאי:      מי בעד? 8

ינון אזולאי:  מי נגד? 5

ינון אזולאי:  מי נמנע? אין נמנעים

ינון אזולאי: אושר     

ינון אזולאי: אושר

ינון אזולאי:  שמונה בעד, חמישה נגד

ולדימיר בליאק: רוויזיה

זאב אלקין: רוויזיה

ינון אזולאי: הרוויזיה בשעה 10:10 בחדר הישיבות של הוועדה לענייני ביקורת המדינה

זאב אלקין: אפשר לתת הערה לסדר היום שלא קשורה לזה? דווקא משום שמזכיר הכנסת כאן וגם מנהלת ועדת הכנסת

זאב אלקין:  אני חושב שמה שקורה כאן עם דיוני הוועדות והמיקום שלהן זה דבר בלתי קביל לחלוטין

זאב אלקין:  ועדת חוק דרעי, חשוב ככל שיהיה - - -     

ינון אזולאי: אין חוק כזה

זאב אלקין:  מה לעשות, יש חוק כזה

זאב אלקין:  אתם קוראים לו כך

ינון אזולאי: אנחנו לא קוראים לו כך

זאב אלקין: ועדת חוק דרעי השתלטה על חדר ועדת הכנסת ובגלל זה ועדת הכנסת השתלטה על חדר ועדת הכלכלה ועכשיו תשלט אל חדר הוועדה לענייני ביקורת המדינה

זאב אלקין:  ועדת הכלכלה שהייתה צריכה לשבת כאן בשעה 09:00 יושבת בחדר של ועדת העלייה והקליטה

זאב אלקין:  ועדת העלייה והקליטה כנראה הפכה לוועדת הגלות והלכה לגלות

ינון אזולאי: אלקין, אני רק רוצה להודיע משהו

ינון אזולאי:  הרוויזיה תתקיים בשעה 10:30 בחדר הוועדה לענייני ביקורת המדינה

זאב אלקין: למה ועדת הכנסת לא יכולה לשבת במקום שלה? זה לא נורמלי

ינון אזולאי: אני אתייחס לזה

זאב אלקין: אתמול היא ישבה בחדר ועדת המדע

זאב אלקין:  היום היא יושבת בחדר ועדת הכלכלה

זאב אלקין:  הכול בגלל חוק דרעי

ינון אזולאי: יש תקציב מיוחד לבניית אגפים חדשים בכנסת

ינון אזולאי:  כשהם ייבנו, יהיו חדרים נוספים לוועדות

ינון אזולאי:  תודה רבה

ינון אזולאי:  נחזור בשעה 10:30 בחדר הוועדה לענייני ביקורת המדינה לדיון על הרוויזיה